b'\n_START_ARTICLE_\nBaltakakt\xc4\x97 amazon\xc4\x97\n_START_SECTION_\nI\xc5\xa1vaizda\n_START_PARAGRAPH_\nK\xc5\xabnas iki 26 cm ilgio. Svoris \xe2\x80\x93 apie 380 g. Vyrauja \xc5\xbealia spalva, tik kakta ir siauras ruo\xc5\xbeelis aplink akis balti. Vidin\xc4\x97 juostel\xc4\x97 aplink akis raudona, primenanti aki\xc5\xb3 r\xc4\x97meli\xc5\xb3 i\xc5\xa1vaizd\xc4\x85. Taip pat raudona juosta yra ant sparn\xc5\xb3, nusit\xc4\x99sianti nuo sparno sulenkimo iki plasnojam\xc5\xb3j\xc5\xb3 plunksn\xc5\xb3. Plasnojamosios plunksnos m\xc4\x97lynos. Pilvelio apa\xc4\x8dia ir pauodegis su gelsvu atspalviu. Snapas geltonas. Pateli\xc5\xb3 aki\xc5\xb3 rainel\xc4\x97 raudonai ruda, patin\xc5\xb3 \xe2\x80\x93 geltona. Patin\xc5\xb3 plunksn\xc5\xb3 dangoje n\xc4\x97ra raudonos spalvos.\n_START_SECTION_\nPaplitimas\n_START_PARAGRAPH_\nPaplitusi Centrin\xc4\x97je Amerikoje \xe2\x80\x93 nuo Meksikos \xc5\xa1iaur\xc4\x97s vakarin\xc4\x97s dalies iki Kosta Rikos\n_START_SECTION_\nGyvenimo b\xc5\xabdas\n_START_PARAGRAPH_\nGyvena dr\xc4\x97gnuose tropiniuose mi\xc5\xa1kuose ir savanose, kur auga auk\xc5\xa1ti med\xc5\xbeiai._NEWLINE_D\xc4\x97tyje 2-4 kiau\xc5\xa1iniai. Peri 28-30 dien\xc5\xb3, lizde jaunikliai i\xc5\xa1b\xc5\xabna 60-65 dienas, po to dar apie m\xc4\x97nes\xc4\xaf juos maitina abu t\xc4\x97vai.\n_START_SECTION_\nLaikymas\n_START_PARAGRAPH_\n\xc5\xa0i pap\xc5\xabg\xc5\xb3 r\xc5\xab\xc5\xa1is labai m\xc4\x97giama tarp pauk\xc5\xa1\xc4\x8di\xc5\xb3 augintoj\xc5\xb3, kadangi yra nedidel\xc4\x97 ir lengvai auginama.'